РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/52-25

15. април 2025. године

Б е о г р а д

ЗАПИСНИК

СА 31. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-  
ИМУНИТЕТСКА ПИТАЊА, ОДРЖАНЕ 15. AПРИЛА 2025. ГОДИНЕ

Седница је почела у 14,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Игор Д. Јакшић, Оља Петровић, Дане Станојчић, Александар Југовић, Горан Милић, Стефан Китановић, Ђорђе Комленски и Бранимир Јовановић.

Седници нису присуствовали чланови Одбора; Милољуб Албијанић, Снежана Пауновић, Бранко Лукић, Јелена Милошевић, Мирослав Алексић, Стефан Јањић, Драгана Ракић и Војислав Михаиловић.

Седници су присуствовали заменици чланова Одбора: Марко Милошевић, заменик члана Снежане Пауновић и Урош Ђокић, заменик члана Мирослава Алексића.

На предлог председника, Одбор је једногласно, у целини, утврдио следећи

Дневни ред:

1. Разматрање оставке коју је на функцију народног посланика поднела Снежана Пауновић ( 01 број: 118-701/25 од 15. априла 2025. године).

\* \* \*

Прва тачка дневног реда: Разматрање оставке коју је на функцију народног посланика поднела Снежана Пауновић

Председник Одбора је обавестио присутне да је оставка које је на функцију народног посланика поднела Снежана Пауновић оверена у складу са законом којим се уређује оверавање потписа и да је у законском року предатa на писарницу Народне скупштине.

Дискусије није било.

Одбор је на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставке народног посланика Снежане Пауновић, изабране са Изборне листе „ИВИЦА ДАЧИЋ - ПРЕМИЈЕР СРБИЈЕ“, наступио случај из члана 131. став 2. тачка 6) Закона о избору народних посланика, у коме се подношење оставке наводи као један од разлога за престанак мандата народном посланику пре него што се потврде мандати за две трећине народних посланика из наредног сазива Народне скупштине.

Мандат народног посланика престаје даном подношења оставке, у складу са чланом 132. став 5. Закона о избору народних посланика, те Одбор предлаже да Народна скупштина, у смислу члана 133. истог закона, констатује да је именованој престао мандат народног посланика.

Попуњавање упражњеног посланичког места извршиће се додељивањем мандата другом кандидату у складу са чл. 134. и 135. Закона.

За известиоца Одбора на седници Народне скупштине одређен је Миленко Јованов, председник Одбора.

\* \* \*

Седница је завршена у 14,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов